Unionin tuomioistuimen tuomio (kymmenes jaosto) 21.1.2016 – SACBO vastaan komissio ja INEA
(asia C‑281/14 P) (1)
Muutoksenhaku – Euroopan laajuinen liikenneverkko – Taloudellinen tuki – Lopettaminen – Päätös, jossa todetaan, etteivät tietyt kustannukset ole tukikelpoisia, ja vahvistetaan lopullinen tilitys – SEUT 263 artiklan neljäs kohta – Kumoamiskanne – Kannekelpoinen toimi – Asiavaltuus – Muu henkilö kuin tuen saaja
1.                     Kumoamiskanne – Kanne, jonka on nostanut luonnollinen henkilö tai oikeushenkilö, jolle riidanalainen toimi on osoitettu – Henkilön, jolle toimi on osoitettu, käsite – Henkilö, jolle jäljennös kyseisestä toimesta on osoitettu – Ulkopuolelle jääminen (SEUT 263 artiklan neljäs kohta) (ks. 34 kohta)
2.                     Muutoksenhaku – Valitusperusteet – Peruste, joka esitetään ensimmäistä kertaa vasta muutoksenhaun yhteydessä – Tutkimatta jättäminen (SEUT 256 artiklan 1 kohta; Euroopan unionin tuomioistuimen perussäännön 58 artiklan ensimmäinen kohta; unionin tuomioistuimen työjärjestyksen 170 artiklan 1 kohta) (ks. 43 ja 44 kohta)
3.                     Kumoamiskanne – Luonnolliset henkilöt tai oikeushenkilöt – Toimet, jotka eivät koske luonnollisia henkilöitä tai oikeushenkilöitä suoraan ja erikseen – Tutkimatta jättäminen – Oikeussuojan varmistaminen vahingonkorvauskanteella (SEUT 263 artiklan neljäs kohta ja SEUT 268 artikla; Euroopan unionin perusoikeuskirjan 47 artikla) (ks. 46 ja 47 kohta)
4.                     Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Yksityistä suoraan koskeva toimi – Kriteerit – Euroopan unionin toimeenpanoviraston päätös olla pitämättä tukikelpoisina tiettyjä kustannuksia, jotka aiheutuivat toteutettaessa hanketta, joka sai unionin taloudellista tukea – Kyseinen päätös ei koske suoraan elintä, joka on vastuussa kyseisen hankkeen täytäntöönpanosta (SEUT 107 artiklan 1 kohta, SEUT 108 artiklan 3 kohta ja SEUT 263 artiklan neljäs kohta; komission asetukset N:o 1998/2006 ja N:o 1407/2013) (ks. 61 ja 63‐65 kohta)
5.                     Muutoksenhaku – Valitusperusteet – Perustelujen puutteellisuus – Unionin yleinen tuomioistuin turvautuu implisiittisiin perusteluihin – Hyväksyttävyys – Edellytykset (SEUT 256 artiklan 1 kohta; Euroopan unionin tuomioistuimen perussäännön 36 artikla, 53 artiklan ensimmäinen kohta ja 58 artiklan ensimmäinen kohta; unionin yleisen tuomioistuimen työjärjestyksen 81 artikla) (ks. 68 kohta)
Ratkaisu
1)
Valitus hylätään.
2)
Società per l’aeroporto civile di Bergamo-Orio al Serio (SACBO) SpA velvoitetaan korvaamaan oikeudenkäyntikulut.
1 EUVL C 292, 1.9.2014